# VI. fejezet az 1926–1931. évi pengőértékű bélyegkibocsátások

Az Országos Törvénytár 1925. november 21-iki 15. számában kihirdetett „A pengőérték megállapításáról és az ezzel összefüggő rendelkezésekről” szóló 1925. évi XXXV. tc. intézkedik az új pénznem bevezetése iránt akként, hogy 1927. január, l-től koronának pengőre való átszámításánál 12 500 koronát egy pengőnek kell számítani.

A korona-fillér címletű bélyegeket a posta a korábbi fejezetben az egyes kibocsátásoknál feltüntetett rendeletekkel általában 1926. december 31-vel   
a forgalomból kivonta, az átmenet zavartalanságának biztosítására azonban az alábbi intézkedéseket tette.

Az 5.293 sz. rendelet (P.R.T. 1926/15. sz.) szerint:

„Az 1927. évi január 1-én életbelépő pengő érték bevezetésével járó nehézségek áthidalására szükségesnek mutatkozik bizonyos átmeneti intézkedések megtétele. Úgy az alkalmazottaknak, mint a közönségnek a pengőérték számításhoz való szoktatása céljából új pengőértékű postabélyegek kiadását és f. évi április l-től kezdődőleg fokozatos forgalombahozatalát határoztam el.

A díjtételek egyformán vannak korona és pengőértékben megállapítva s a díjak lerovására egyformán használhatók a megfelelő értékű régi kiadású korona vagy az új kiadású pengő értékjelzőssel ellátott bélyegek.

Azok a díjszabási tételek, melyek átszámítva nem fejezhetők ki kerek pengőértékű összegben – pl. nyomtatvány – változatlanul maradnak a jelenleg korona értékben megállapított mértékben és azokat megfelelő korona értékű bélyeggel kell leróni.”

A 135.053 sz. rendelettel (P.R.T. 1926/62. sz.) pedig a következő intézkedés történt:

„Azok a korona értékű bélyegek, amelyek értéke átszámítva kerek pengőértéket ad, 1927. február végéig forgalomban maradnak és azokat a hivatalok 1927. január l-től csak pengőértékben tarják nyilván és számolják el:”

1926. február havától – amikor az új pénznem néhány első bélyege megjelent – 1927. március 31-ig a kétféle bélyegfajtával való *vegyes bérmentesítésre* tág lehetőség nyílt.

Ehhez az időszakhoz fűződik a magyar filatelista élet egyik igen jelentős eseménye. 1930. április 28-án a Krisztina körúti Postavezérigazgatóság VIII. emeletén megnyitották a *Bélyegmúzeumot*. A Bélyegmúzeum jelenlegi helyiségébe való átköltöztetése 1939-ben kezdődött és újbóli megnyitása 1940. november 23-án történt meg.

*Nyomási eljárások*. Az ebben a fejezetben tárgyalt bélyegkibocsátások nagyobbik része *könyvnyomással*, kisebbik része pedig *ofszetnyomással*, vagy réznyomással készült.

A Monográfia I. kötetében felsorolt *nyomáshibák* közül az ofszetnyomással készült bélyegeknél fellelhető *ismétlődő gépszínátnyomat* keletkezésének fel-

tehető okával külön foglalkoznunk kell. Az ofszetnyomó gépnél a bélyegképeket alumínium hengerre eredeti formában viszik fel. A festékkel ellátott eredeti nyomóforma, az alumínium henger a bélyegképeket tükörképben adja át a tulajdonképpeni nyomóformának, a gumihengernek, amelyről a papirosra eredeti formában kerül rá a bélyegkép. A gumihenger felett egy harmadik, kisebb henger is működik, amelynek nyomásszabályozó szerepe van, ez alatt kerül a papiros a bélyeget nyomó gumihenger alá. A nyomás megkezdésekor

325. ábra 326. ábra 327. ábra

328. ábra 329. ábra

próbajáratot tartanak, amelyhez rendszerint makulatúrát használnak, mégpedig takarékossági okból mindkét oldalát. Az ilyen makulatúra papír egyik oldalára rávitt és még meg nem száradt festék a papír másik oldalának felhasználása során tükörképű bélyegképet visz rá a harmadik, a szabályozó, szorítóhengerre. Ez a bélyegkép azután a rendes nyomás során a bélyeg hátoldalára kerül eredeti formában. A harmadik hengeren az említett okból keletkező nyomat természetesen nem tart soká, a festékanyag hamar elhasználódik, ami a rendes nyomásnál egyébként is halványabb színátnyomatok fokozatos eltűnését eredményezi.

*Papírráncok* minden nyomási eljárásnál találhatók, leggyakrabban azonban mégis ,a réznyomás körében.

*Nyomdai ívek*. A nyomdai ívek a könyvnyomással készült bélyegeknél 4x100 bélyegképet tartalmaznak, kivéve az I. Pengő-fillér sorozat I. típus 32 és 40 filléres címleteit, melyeknél a nyomdai ív 2x100 bélyegképet foglal magá-

ban. Az ofszetnyomású bélyegek nyomdai íve minden esetben 2x100, a réznyomással előállított bélyegeké pedig 100 bélyegképet tartalmaz, nyilván a nedves papír okozta torzulások kiküszöbölése céljából.

*Ívszélnyomatok*. Az ívszélnyomatok gazdag változata ebben az időszakban is megtalálható.

A *nyomdatechnikai jelzések* (325–327. ábra) a 4x100-as nyomdai ívekben előállított könyvnyomású bélyegeknél még fellelhetők és e nyomási eljárás megszűnésével alkalmazásuk is megszűnik.

Valamennyi réznyomatos címletnél megtaláljuk a lemezszámokat, ezenkívül pedig az ofszetnyomású kormányzói 10 éves évforduló 8 filléres címleténél (328‑330. ábra).

330. ábra 331. ábra 332. Ábra

333. ábra 334. ábra 335. Ábra

A *napi keletjelzés* alkalmazása az ofszet- és könyvnyomású bélyegeknél a korábbi kibocsátásokhoz hasonlóan folytatódik a következő eltérésekkel.

Az *ofszetnyomású* posta- és portóbélyegeknél az ofszetgépet jelző „O" betűt, a gép számát jelző arab, vagy római egyes, illetve kettes számot; az egyszerűsített évszám, hónap és nap jelzését a gumilemezre kézzel vésték, így az ív négy keletjelzése négyféle rajzolatú lehet. Az egyszerűsített évszám az 1928–1931. portóbélyeg kiadás egyes címleteinél három számból áll. Az ofszetnyomású levél- és portóbélyegeknél a felső és alsó ívszélen kétszer-kétszer van elhelyezve a napi keletjelzés. Az alkalmi kibocsátásoknál külön tárgyaljuk az elhelyezést. Az ofszetnyomású bélyegívek keletjelzésénél előfordul az is, hogy a korábbi keltezést áthúzták és ezután alkalmazták az újat, így mindkettő látható (331‑340. ábra).

A *könyvnyomású* bélyegek napi keletjelzései nyomdai szedéssel készültek, a gép jelét római számmal adták meg, az egyes címleteknél a gépjel előtti „D” betű elszámolási számlát jelent. A *fekvő alakú* levélbélyegek közül csak az 1926-ban kibocsátott 32 és 40 filléres címletnél alkalmazták az elhelyezés fentemlített módját, ugyanakkor ezeknél is, a többi címletnél pedig kivétel nélkül a napi keletjelzések már nem fent és lent, hanem a bal oldali és jobb oldali ív-

337. ábra 338. ábra

338. ábra 339. ábra 340. ábra

szélen találhatók kétszer-kétszer, mégpedig általában a bélyegképhez viszonyítva talppal kifelé álló számokkal. Ez alól az I. Pengő-fillér 46 filléres címlete képez kivételt, melynek ívszólón a számok talppal befelé vannak elhelyezve. Az 1930–1932. években kiadott egyes címleteknél a teljes évszám feltüntetésre került.

Az ívszélnyomatok körében új jelzésként megjelennek az *ügykezelési számok*, amelyek a bélyegívek ívszéleinek különböző sarkában elhelyezett nyomdai ügykezelési, illetve rendelés nyilvántartási számok évszámmal együtt (341. ábra).

Ügykezelési számok kizárólag könyvnyomású bélyegeknél fordulnak elő, első ízben az 1926-ban kibocsátott 32 és 40 filléres címletnél. A könyvnyomás megszűnésével alkalmazásuk is véget ér.

*Papír*. A bélyegek gyártásához szükséges papírt ebben az időszakban a diósgyőri papírgyár szállítja. A korábbi papírfajtákkal szemben az 1928-tól

bevezetett IX. vízjelű papír az első években laza szerkezetű, vízben morzsolódó és könnyen szakad. Ezzel az itatóspapír-fajtával azt akarták elérni, hogy a bélyegző benyomuljon a papír szerkezetébe és eltávolítása lehetetlen legyen (okulva az I. Pengő-fillér 50 filléres és a Keskeny Madonna 5 pengős címleteknél történt bélyegző-eltávolításokból).

341. ábra 342. ábra 343. ábra

344. ábra 345. ábra  
 *IX/A. 1. Vízjelállás IX/A. 2. Vízjelállás*

A papírfajták számozása m2/g súlyuk, gyári méretük és vastagságuk szerint a következő:

32 sz. (VI.) 49 g-os 49x57 cm méretű 0,06 mm

19 sz. (VII.) 49 g-os 49x73 cm méretű 0,06 mm

20 sz. 60 g-os 38x60 cm méretű 0,07 mm

XXV sz. 60 g-os 49x57 cm méretű 0,07 mm

XXXI sz. 70 g-os 49x57 cm méretű 0,08 mm

A 60 g-os papíron réznyomással előállított bélyegek vastagsága 0,09 mm, amit a réznyomási eljárás sajátossága magyaráz.

*Vízjel*. A IX. a szabadonálló kettőskeresztet ábrázoló vízjel bevezetése az

1927. december 2-án kelt 46.713 sz. rendelettel (P.R.T. 1927/49. sz.) történt az alábbi szöveggel:

„A koronázási jelvényeket, valamint a Halászbástyát ábrázoló postabélyegek és a portó­jegyek előreláthatóan 1928. év január havában, a többiek viszont csak 1929. év elejével készülnek el ezzel a vízjellel.”

A IX. vízjel részletes szöveges leírását a Monográfia I. kötetében megtaláljuk, ehelyütt azonban a kétféle vízjelhelyzet és ezeken belül a kétféle vízjelállás ábráit szükségesnek tartjuk bemutatni (344–347. ábra).

346. ábra 347. ábra  
 *IX/B. 1. vízjelállás IX/B. 2. vízjelállás*

348. ábra 349. ábra 350. ábra

A napi keletjelzésekből megállapítható, hogy ezzel a vízjellel a II. Pengő fillér 8 filléres címletét készítették először 1927. december 19-én.

*Ragasztóanyag*. A bélyegek ragasztója a dr. Czakó-féle kézirat adata szerint „vízben áztatott állati (bőr) enyvnek 70° melegben, 38° sűrűségű felfőzése által nyert enyvoldat, a nyomás és fogazás közötti munkaszakaszban kenve.”

*Fogazat*. A bélyegek fogazata kivétel nélkül fésűsfogazás. A fogazatsűrűséget egységesen 14 és 15-tel jelöltük. A kisalakú bélyegeknél átmenetileg alkalmazott 14-es fogazással az egyes kibocsátásoknál teszünk említést.

*Rendellenes fogazás* ebben az időszakban is nagyszámban fordul elő (342., 348–350. ábra). A Keskeny Madonna bélyegeknél észlelhető elfogazás okáról   
a Monográfia I. kötete részletes adatot tartalmaz, a hivatalos magyarázat   
szövegét pedig a kibocsátáshoz vettük fel.

Ebben az időszakban is találunk az általánostól eltérő sorrendben fogazott bélyegeket éspedig:

Álló téglalap alakú bélyegek balról jobbra fogazva: Szent István I., Szent István II., Keskeny Madonna és az 1927–1930. Légiposta álló alakú címletei.

Fekvő téglalap alakú bélyegek felülről lefelé fogazva: az 1927–1930. Légiposta fekvő alakú címletei.

Párkányos fogazást találhatunk a Keskeny Madonna, az 1927–1930. Légiposta, továbbá a Zeppelin bélyegeknél. Az említett Légiposta sorozat 1930-ban kiadott címletei, továbbá a Zeppelin bélyegek kizárólag párkányos fogazással készültek.

Az V. fejezet bevezetésében említett fogazatlan (□) példányok ebben az időszakban is előfordulnak minden kibocsátásnál, egyes felülnyomatos bélyegek kivételével.

Meg kell ezektől különböztetni a 343. ábrán bemutatott, csomagszállító levélen felhasznált 2 pengős Keskeny Madonna bélyeget, amely a Bélyegmúzeum irattári adata szerint illetéktelen úton került ki.

*Díjszabás*. Az elöljáróban említett átmeneti intézkedésekhez tartozott az is, hogy az új postai díjszabást egyes belföldi küldeményekre vonatkozóan már 1926. április 1-vel hatályba léptették. Az erre az időszakra érvényes *postai díjszabások* táblázata a fejezet végén.

Az 1927. január l-től érvényes *külföldi légipostai pótdíjakat* a könnyebb áttekinthetőség kedvéért az V. fejezet bevezető részénél levő Külföldi légipostai pótdíjak táblázat utolsó rovatában tüntettük fel.

A hágai légipostai konferencia határozatainak életbeléptetése tárgyában kiadott 13.340 sz. rendelet (P.R.T. 1928/14. sz.) 1928. április 23-tól újból szabályozta a külföldi légipostai pótdíjakat éspedig akként, hogy a küldemény minden 20 g-jára, illetve a levelezőlapra az esedékes rendes postai díjakon felül az alábbi zónák szerint megállapított pótdíjakat kellett leróni:

I. Zóna. Ausztria, Bulgária, Csehszlovákia, Németország,  
Svájc, Jugoszlávia 16 fillér

II. Zóna. Európa többi országa az I. és III-ban  
felsoroltakat kivéve 32 fillér

III. Zóna. Oroszország, Japán, Kína (Budapest–Moszkva  
közt repülőn, onnan vasúton) 64 fillér

IV. Zóna. Irak, Mezopotámia (Kairó–Bagdad–Basra   
repülőúton) 80fillér

V. Zóna. Amerikai Egyesült Államok (Budapestről   
az Atlanti-óceánig és New Yorktól a rendeltetési hivatalhoz   
legközelebb eső légi kikötőig repülőúton) 2 pengő

10 kg súlyhatárig a csomagforgalom is lehetővé volt téve. A csomagdíjak pengőben való megállapítása egyébként a 16.104 sz. rendelettel (P.R.T. 1927/16. sz.) történt.

A légipostai ragjegyek új kiadásáról az ad 36.077 sz. rendelet intézkedik (P.R.T. 1927/49. sz.). A korábbi kivitel helyett a ragjegyek kék alapon fehér nyomással készülnek, nagyságuk és a szöveg változatlan.

Megindul ismét a belföldi légijárat és légiposta forgalom is éspedig Budapest–Szombathely viszonylatban (38.622 sz. rendelet ‑ P.R.T. 1928/35. sz.). A járat külön *légi pótdíj mellőzésével* közönséges és ajánlott levélpostai külde-

ményeket és utalványokat szállít. Ugyanilyen feltételek mellett szállítja á küldeményeket az 1929. évben megnyitott Budapest – Szeged légijárat (16.534 sz. rendelet ‑ P.R.T. 1929/15. sz.).

A *belföldi rendszeres légipostai pótdíjak* bevezetése a Budapest–Pécs–­Kaposvár légijárat bevezetésével egyidejűleg a 71.336 sz. rendelettel (P.R.T. 1930/15. sz.) történt. Eszerint:

Levél, nyomtatvány, üzleti papír, áruminta 20 g-ként 4 fillér

Levelezőlap db-ként 4 fillér

pótdíj alá esik.

Ugyanilyen feltételek mellett nyílt meg 1931. évben a Budapest–Nyíregy­­háza közti légijárat (84.719/4. sz. rendelet ‑ P.R.T. 1931/26. sz.) azzal, hogy csomagok feladását is lehetővé tették kg-onként 40 fillér pótdíj ellenében.

A 81.332/4. sz. rendelet (P.R.T. 1931/21. sz.) szerint lehetőség nyílt arra, hogy a „Graf Zeppelin” léghajónak további légi útjaira is küldhetők Magyarországból küldemények. Ez esetben három járatra, a keleti-tengeri körútra „Ostseejahrrundfahrt”, a spanyolországi útra „Spanienfahrt” és az izlandi   
útra „Islandfahrt” lehetett 20 g-ot meg nem haladó küldeményeket feladni,   
levelezőlapra 2 pengő, levélre pedig 4 pengő bérmentesítéssel.

A fenti intézkedéshez hasonlóan a 88.242/4 sz. rendelet (P.R.T. 1931/32. sz.) intézkedett a Zeppelin léghajó további külföldi útjaira feladható légiposta küldeményekről 2–8 pengőig terjedő bérmentesítés mellett. Az újabb útvonalak az északi-sarki, az első és második dél-amerikai és. az újabb spanyolországi voltak.

És végül egy érdekes intézkedés, ami, jelenleg is hatályban van, a bérmentesítés nélkül postára adható üzleti *válaszlevelek* (levelezőlapok) rendszeresítése tárgyában kiadott 49.135 sz. rendelet (P.R.T. 1930/2. sz.). A rendelet szerint:

„Abból a célból, hogy az üzleti körlevelekre a kívánt válasz adását megkönnyítsem, 1930.év február hó l-től kezdve kísérletképpen megengedem, hogy a belföldi forgalomban a válaszadásra szánt és az alábbi feltételnek megfelelő levélborítékok (levelezőlapok) már előzetesen oly megjelöléssel legyenek ellátva, mely szerint a válaszlevél (levelezőlap) bérmentetlenül is postára adható. Ebben az esetben a posta a válaszlevél (levelezőlap) szállítási dija fejében csak a díjszabásszerinti rendes díjat és mérsékelt pótdíjat szed be.”

Az üzleti válaszborítékot (levelezőlapot) engedélyes saját költségén állította elő és arra a következő szöveget kellett ráírni: közvetlenül á címzés felett,a levélboríték közepén „Üzleti válaszlevél (üzleti válaszlevelezőlap)”, a címoldalon a felső jobb sarokban pedig a következő záradékot kellett alkalmazni:„Ez a küldemény belföldre közönségesként bérmentesítés nélkül is feladható. Az esedékes díjakat a kézbesítéskor címzett fizeti.” A kibocsátó rendeletben nem kötelező módon előírt ábrát a 352. ábrán mutatjuk be. Utóbb Az előírt szöveget is rövidítették (pl. „E levél után a díjat a címzett fizeti”).

## 1928–1927. Pengö-fillér (I.)

A bevezető részben említett valutareform az új pénzegységnek megfelelő általános forgalmú bélyegek kibocsátását tette szükségessé, melynek során16 címletből, illetve 26 darabból álló bélyegsorozat jelent meg.

A *bélyegképek* tervezésével közvetlenül Helbing Ferencet bízták meg, aki-  
nek tervei alapján készültek az 1, 2, 3, 4, 6 és 8 filléres, a 10,16, 20 és 25 filléres, valamint a 32 és 40 filléres címletek. Az utóbbi két címlet eredeti tervét   
a túlzsúfolt rajz miatt Medgyesi Schwartz Antal dolgozta át és ennek alap­ján Koch Ernő készítette el a 30, 40, 46, 50 és 70 filléres címletek végleges rajzát.

*Forgalomba bocsátották* a 4, 8, 16, 20, 32 és 40 filléres címletet 1926. március 26-ával a 10.380. sz. rendelettel (P.R.T. 1926/15. sz.), az 1, 2, 3 és 6 filléres címletet 1926. december 2-ával a 133.250 sz. rendelettel (P.R.T. 1926/56. sz.), a 10, 25, 30, 50 és 70 filléres címletet 1927. január 24-ével a 2.071 sz. rendelettel (P.R.T. 1927/4. sz.), végül a 46 filléres címletet 1927. április 27-ével a 15.411 sz. rendelettel (P.R.T. 1927/17. sz.).

A bélyegsorozatot az 50 filléres címlet kivételével 1933. december 31-ével vonták ki a forgalomból a 89.561/3 sz rendelettel (P.R.T. 1933/31. sz.). Az 50 filléres címletet 1932. december 31-ével a 97.259/3 sz. rendelettel (P.R.T. 1932/42. sz.) vonták ki a forgalomból. E címletnek a forgalomból történő korábbi kivonásának az volt az oka, hogy fekete színe miatt a kevésbé bélyegzett példányokat a posta kárára újból felhasználták.

A kibocsátó rendeletek kelte és az egyes címletek tényleges forgalomba kerülésének időpontjai között eltolódás mutatkozott, aminek szemléltetésére a sorozat értékeinek felsorolásánál közöljük az egyes címleteknél található, a legkorábbi nyomdai előállítás időpontját feltüntető, az évet, hónapot és napot tartalmazó ívszéljelzést.

*A sorozat értékei és az első nyomások időpontja*

25 fillér barna 27. I. 4.

1 fillér sötétszürke 26. XII. 16. 30 fillér zöld II. típus 27. III. 22.

2 fillér világoskék 26. XII. 11. 32 fillér sötétibolya/világosibolya I. típus

3 fillér narancs 26. XII. 2. 26.11.19.

4 fillér kékesibolya 26. n. 22. 40 fillér sötétkék/világoskék I. típus

6 fillér zöld 26. XII. 4. 26.11.23.

8 fillér vörösesibolya 26. II. 18. 46 fillér világos ultramarinkék II. típus

10 fillér kék 27. I. 12. 27. IV. 25.

16 fillér feketésibolya/sötétibolya/ 26.IV.11. 50 fillér feketésbarna II. típus 26. XII. 28.

20 fillér vörös 26. IV. 8. 70 fillér vörös II. típus 27. II. 18.

*15-ös fogazat*

|  |  |  |  |  |
| --- | --- | --- | --- | --- |
| Címlet | Példányszám | | | |
| Készült | Későbbi provizóriumhoz felhasználva | Megsemmisítve | Forgalomba  került |
| 1 fillér | 22 243 800 | – | 290 | 22 243 510 |
| 2 fillér | 27 088 200 | – | 307 | 27 087 893 |
| 3 fillér | 14 539 800 | 29 700 | 128 | 14 509 972 |
| 4 fillér | 43 518 200 | – | 346 | 43 517 854 |
| 6 fillér | 9 239 800 | – | 378 | 9 239 422 |
| 8 fillér | 140 396 200 | 56 900 | 186 | 140 339 114 |
| 10 fillér | 10 158 600 | – | 112 | 10 158 488 |
| 16 fillér | 105 602 700 | 58 200 | 196 | 105 544 304 |
| 20 fillér | 16 795 200 | – | 316 | 15 794 884 |
| 25 fillér | 7 879 800 | 2 475 700 | 459 | 5 403 641 |

*14-es fogazat*

|  |  |  |  |  |
| --- | --- | --- | --- | --- |
| Címlet | Példányszám | | | |
| Készült | Későbbi provizóriumhoz felhasználva | Megsemmisítve | Forgalomba  került |
| 1 fillér | 2 908 000 |  |  | 2 908 000 |
| 2 fillér | 13 928 000 | – | – | 13 928 000 |
| 3 fillér | 4 246 000 | 30 000 | – | 4 216 000 |
| 4 fillér | 8 700 000 | – | – | 8 700 000 |
| 6 fillér | 6 307 000 | – | – | 6 307 000 |
| 8 fillér | 31 640 000 | 6 600 | – | 31 633 400 |
| 10 fillér | 1 210 000 | – | – | 1 210 000 |
| 16 fillér | 6 493 500 | 28 000 |  | 6 465 500 |
| 20 fillér | 624 000 | – | – | 624 000 |
| 25 fillér | 752 000 | 30 000 | – | 722 000 |
| 30 fillér | 9 950 800 | – | 209 | 9 950 591 |
| 32 fillér | 12 664 800 | – | 125 | 12 664 675 |
| 40 fillér | 21 172 800 | – | 352 | 21 172 448 |
| 46 fillér | 8 667 200 | – | 197 | 8 667 003 |
| 50 fillér | 18 422 800 | – | 2 601 | 18 420 199 |
| 70 fillér | 25 610 800 | 3 078 700 | 250 | 22 531 850 |

A fogazatlan (□) bélyegek példányszáma: 1–8 fillér 7 000–7 000 db. 10–70 fillér 11 000-11 000 db.

*A bélyegképek*. Az *1, 2, 3, 4, 6 és 8 filléres* címletek álló négyszögletes képe a Szent István palástjára fektetett párnán elhelyezett, dicsfénytől övezett koronázási jelvényeket (királyi korona, ország almája, jogar és pallos) ábrázolja, boltíves keretbe foglalva. Fent a bélyeg felső szélével párhuzamosan „MAGYARORSZÁG”, lent, az alsó részének közepén „FILLÉR”, ettől balra és jobbra pedig az antikva számjegyekkel feltüntetett értékjelzés található.  
A bélyegkép alkotásához a boltíves és a négyszögletes keret közötti tér kitöltéseként bal és jobb oldalon két levél és egy virág stilizált rajzolata járul.  
A két keret közét oldalt rutákból álló szalagdísz tölti ki. A koronázási jelvények színesen, míg a bélyegkép többi alkotói a színes alapból fehéren tűnnek elő.   
A bélyegképet fehér keretvonal határolja, melyet a bélyeg színében tartott,   
– háromszögekből és nyújtott félkörívekből alkotott – díszítmény vesz körül (333. ábra).

A 10, 16, 20 és 25 filléres címletek álló négyszögletes képe a Halászbástyát, háttérben a Mátyás-templommal és az előtér jobb oldalán Hunyadi János szobrával ábrázolja – legömbölyített sarkú vékony keretbe foglalva. Ugyancsak vékony fehér keretbe foglalva található fent, a bélyegkép felső szélével párhuzamosan futó „MAGYARORSZÁG”, lent középen a „FILLÉR”, tőle balra és jobbra a külön keretbe helyezett értékjelző szám. A bélyegkép két oldalának magasságában hullámvonalszerűen megalkotott díszítmény tölti ki   
a két keretvonal közti teret. A hullámvonalszerűen kiképzett díszítmény fent pásztorbotszerű csavarulattal végződik. A bélyegkép színes, míg járulékos alkotói színes alapból fehéren tűnnek elő. A bélyegképet a bélyeg színében tartott, – körökből, ékekből és körívekből alkotott, – díszítmény veszi körül (326. ábra).

A *32 és 40 filléres* címletek fekvő téglalap alakú képe a királyi várat ábrázolja – előtérben a Dunával és a vízen felfelé (a bélyegképen jobbra) haladó gőzhajóval; vékonyvonalú fehér keretbe foglalva. Fent, a bélyegkép felső szélével párhuzamosan – két hópehelyszerű díszítőelem között – „MAGYAR­ORSZÁG”, lent középen „FILLÉR”, ennek bal és jobb oldalán keretbe foglalt értékjelző szám. A bélyegkép két oldalán istenfa tölti ki a két keretvonal   
közti teret. Az istenfa felső végén stilizált tulipánszerű virág ül. A bélyegkép színesen, a járulékos alkotói pedig a színes alapból fehéren tűnnek elő. A bélyegképet legkívül a bélyeg színében tartott csúcsívekből, ékekből és félkörívekből alkotott – váltakozva telt és fehér színben megjelentetett – díszítmény veszi körül (I. típus) (335. és 351. ábra).

A *30, 46, 50 és 70 filléres* címletek fekvő téglalap alakú képe ugyancsak a királyi várat ábrázolja, de levegősebb kivitelben, mint az előző két címlet-

351. ábra 352. ábra 353. ábra

nél. Előtérben itt is a Duna látható, amelyről azonban a gőzhajó hiányzik. A bélyegképet vékony fehér keret fogja körül. Fent, a bélyegkép felső szélével párhuzamosan „MAGYARORSZÁG”, lent középen „FILLÉR” és a két alsósarokban ugyancsak keretbe foglalva az értékjelző szám. A kép bal és jobboldalán istenfaszerű díszítmény tölti ki a két keretvonal által alkotott részt. A bélyegkép színesen, járulékos alkotói pedig a színes alapból fehéren tűnnek elő. A teljes bélyegképet fehér keretvonal, legkívül pedig a bélyeg színében tartott, – csúcsívekből, ékekből és félkörívekből alkotott – díszítmény veszi körül. A keretdísz alkotói váltakozva telt és fehér színben kerültek megjelentetésre (II. típus) (325. és 353. ábra).

Az 1–8 filléres címletek képmérete 18x22 mm, a 10– 25 filléres címleteké 19x23 mm. A 32 és 40 filléres címletek képmérete 28x18 mm, a 30, 46, 50 és70 filléres címleteké pedig 29x19 mm.

Nyomták az Állami Nyomdában az 1–8 filléres címleteket ofszet nyomással, a 10–70 filléres címleteket könyvnyomással. A 32 és 40 filléres címlet két menetben készült. Az új pénzegységre történő áttérés folytán jelentkező nagyszükséglet kielégítése céljából az ofszet gépeket is működésbe kellett hozni,nehogy a postahivatalok ellátmány nélkül maradjanak.

A 16 filléres címlet kétféle, feketés- és sötétibolya színben készült.

Az ofszetnyomású 1–8 filléres címleteknél ál-kettősnyomatok is találhatók a bélyegívek felső vagy alsó két sorában. Ismertető jelük: az ország alma és a dicsfény vonalainak kettőssége, a feliratok betűinek árnyékoltsága, a bélyegkép általános elmosódottsága, a rendesnél mindig erősebb színtónus.

A nyomdai ívek az ofszetnyomású 1–8 filléres és a könyvnyomású 32  
és 40 filléres, címleteknél 2x100, a többi könyvnyomású címletnél pedig 4x100 bélyegképet tartalmaznak.

100-as ívben kerültek forgalomba. Nj:

16 fillér 124a, 134, 136, 137f, 202, 205a, 30 fillér 202, 203a, és 205a.

535a. 50 fillér 174a.

A napi keletjelzések az eddigi kutatások adatai szerint az egyes címleteknél a következők:

*Ügykezelési számok* 32 fillér 2539/1928. bf, 40 fillér 3659/1928.bf,

Az 1–25 filléres címletek 32 sz. (VI.) 49x57 cm méretű, a 30–70 filléres címletek pedig 19 sz. (VII.) 49x73 cm méretű 49 g-os fehér, erősen simított, enyvezetlen ligninmentes VIII. vízjelű papíron készültek. A papír vastagsága 0,06 mm.

*Vízjelállás* valamennyi címletnél VIII/B. *Enyvezés* fehér színű.

*Fogazat*. Az 1–25 filléres címletek 15-ös, valamint 14-es fésűs, a 30–70 filléres címletek 14-es fésűs fogazattal készültek. A feketésibolya 16 filléres címlet 14-es- fogazattal használatlanul igen ritka. A sötétibolya 16 filléres címlet 15-ös fogazattal nem készült. A bélyegek fogazatig terjedő mérete az 1–25 filléres címleteknél 22x26 mm, a 30–70 filléres címleteknél pedig   
33x22 mm.

Az 1–25 filléres címleteknél a 14-es fogazatú példányok keletkezése azzal függ össze, hogy 1927. első negyedében a 15-ös fogazógép elromlott és hosszabb időn keresztül a hosszúkás bélyegek fogazására rendszeresített, erre a célra átalakított 14-es fogazógéppel fogaztak. A napi keletjelzések alapján megállapítható, hogy az 1927. február 24-én előállított 10 filléres címletnél használták első ízben a 14-es fogazógépet.

*Hamisítvány*. Ehhez a kibocsátáshoz fűződik ennek az időszaknak az állam kárára elkövetett legnagyobb bélyeghamisítása. Négytagú társaság 1927. év folyamán a leginkább használt 8, 16, 32 és 40 filléres címletek gyártásához fogott hozzá. A 8 és 16 filléres hamisítványok 1927. május–június hó folyamán kerültek forgalomba a társaság egyik tagja útján, aki a Dorottya utcában levő egyik legforgalmasabb fővárosi trafiknak volt a bérlője. A Pesti Magyar Kereskedelmi Bank is innen szerezte be ellátmányát és fiókintézeteit is az itt beszerzett bélyegekkel látta el. Ez a magyarázata annak, hogy a hamisítványok nagy részét a bank kezdőbetűivel: P.M.K.B. betűkkel perforálták.

A hamisítványok kőnyomatos úton vízjel nélküli papíron készültek. A papír vastagsága 0,05 mm, azaz az eredetinél vékonyabb, fogazatuk 15½, azaz az eredetinél sűrűbb.

A 8 filléres hamisítványnál a bélyeg összképe elmosódott, a „MAGYAROR­SZÁG” és a „FILLÉR” szavak betűi eltorzultak, amit különösen a szó végén levő „G" betűnél lehet megállapítani (354. ábra).

A 16 filléres hamisítvány „MAGYARORSZÁG” felirat „Á” betűjéről az ékezet hiányzik, az „Y”, „R” és „S” betűk az eredetitől szembetűnő módon eltérnek. A „FILLÉR” „F” betűjének két vízszintes párhuzamos vonala távolabb van mint az eredetinél, az „É” betű ékezete az eredetinél vékonyabb, az „R” betű jobb oldali felső része erősebben kidomborodik. Az „l”-es számjegy talpa jobb oldalon majdnem hiányzik, a jobb oldali „6”-os bal oldala vastagabb, mint a baloldalié és vastagabb az eredetinél is (355. ábra).

A 32 és 40 filléres (356. és 357. ábra) címletekből előállított készletet már a rendőrség foglalta le, így azok forgalomba nem kerülhettek.

Miután csak használatlan példányok léteznek, a vízjel nélküli papírról,

eltérő fogazatukról (32 fillér 15½, 40 fillér 15½:15), továbbá az enyvezés sárga színéről könnyen felismerhetők. A 40 filléres címlet keretének színe az eredeti sötétkék helyett szürke

354. ábra 355. ábra 357. Ábra

## 1926. Keskeny Madonna

A posta az új pénzegység bevezetésével általános forgalmú, 3 címletből álló, pengős értékjelzésű bélyegsorozatot bocsátott forgalomba.

*A bélyegképet* Helbing Ferenc tervezte.

*Forgalomba került* 1926. július 19-ével a 25.495 sz. rendelettel (P.R.T. 1926/33. sz.), *forgalomból kivonták* az 5 pengős címletet 1931. október 26-ával az ad 97.275/3 sz. rendelettel (P.R.T. 1931/48. sz.), az 1 és 2 pengős címleteket pedig 1932. december 31-ével a 97.259/3 sz. rendelettel (P.R.T. 1932/42. sz.). Az 5 pengős címlet korábbi kivonásának oka az volt, hogy azokat okmánybélyegek helyett vasúti igazolványok kiállításával kapcsolatban használták és színes gumibélyegzővel érvénytelenítették. A hamisítók a bélyegzőt utóbb vegyi úton eltávolították, a bélyegeket újból enyvezték és nagy mennyiségben hozták bel- és külföldi gyűjtői forgalomba.

|  |  |  |  |
| --- | --- | --- | --- |
| A sorozat értékei | Példányszám | | |
| Készült | Megsemmisítve | Forgalomba került |
| 1 pengő szürkésibolya | 8 470 200 | 26 009 | 8 444 191 |
| 2 pengő vörös | 3 552 800 | 110 956 | 3 441 844 |
| 5 pengő világoskék | 1 423 800 | 280 137 | 1 143 663 |

A fogazatlan (□) bélyegek példányszáma 4 000 sorozat.

A *bélyegkép* mind a három címletnél egyforma. A bélyegkép álló téglalap alakú és főtémája Magyarország védőasszonya az ölében álló gyermek Jézus-

sal. A bélyegkép alapját a dicsfény minden irányban lövellő sugarai alkotják úgy, hogy középtájon egy ovális medaillont színtelenül hagynak. Ebben van elhelyezve Magyarország védőasszonya ülő alakban, fején a koronával, az ölében álló gyermek Jézussal és kezükben az ország-almával. Mindkettőjük fejét dicsfény övezi. A kép felett mondatszalagon, ívben elhelyezve, színes betűkkel a „MAGYARORSZÁG” szó látható. A mondatszalag két vége egy-  
egy hurokkal lefelé fordul, majd egy hullámot képez és két ágra válva hozzájárul a tér kitöltéséhez. A kép alatt újabb mondatszalagon „PATRONA HUNGARIAE” olvasható ugyancsak színes betűkkel. A szalag középtájon részben kettőzi önmagát, majd két vége egy-egy hurokkal felfelé fordul és hullámszerű alakzatban végződve járul hozzá a képalkotáshoz. A kép legalsó részén, két vízszintes vonallal díszített fehér szalagon színes betűkkel a „PENGŐ” pénznem megjelölés tűnik elő, amelynek két vége felett egy-egy

358. ábra 359. ábra 360. ábra

akantusz-levél található. A bélyegkép alsó bal és jobb sarkában – díszes   
keretbe foglalt párnácskán – a színes értékjelző szám látható. A bélyegképet fehér keret veszi körül; ezenkívül azonban található még egy, a bélyeg színében tartott keskeny díszkeret is, amely életfaszerűen stilizált virág és vonal tagokból áll (358. ábra).

A bélyegkép mérete 18x27 mm.

*Nyomták* az Állami Nyomdában *réznyomással*. A nyomdai ívek 100 bélyegképet tartalmaznak. *100-as ívben* kerültek forgalomba.

Az alábbi *lemezszámok* ismertek:

1 pengő 0.bf, 2.bf, 3.bf 2 pengő fordított 2.bf 5 pengő 1.bf, 2.bf

*Készült* a 20. sz. 38x60 cm méretű, 60 g-os világos sárgás színű (chamois), famentes, VIII. vízjelű enyvezetlen papíron. A papír vastagsága 0,09 mm.

*Vízjelállás* VIII/B. *Enyvezés* fehér színű.

*Fogazat* 14 fésűs. A fogazatig terjedő bélyegméret 22x 33 mm.

Az 1 pengős címleteknél gyakran előfordul, hogy a bélyegek 1–1½ fogtávolsággal keskenyebbek vagy szélesebbek. A Filatéliai Kurir 1936/10.száma tartalmazza az Állami Nyomda erre vonatkozó hivatalos felvilágosító közleményét:

„Az 1926. évi 1 pengős réznyomású postabélyegeket olyan gépen perforáltuk, amelynél a tolóléc (ez viszi tovább a perforálandó bélyegívet egy bélyegnagyságnak megfelelő távolsággal a fésű alá) ugrása szabályozható volt. Erre azért volt szükség, mert réznyomásnál a papír olyan méretváltozást

szenvedett, hogy a fésűs perforáló berendezéssel a bélyegnyomatokat lyukasztani nem lehetett. Ezeknél a bélyegeknél a perforálás nem olyan irányban haladt, mint a hasonló bélyegnagyságú parlamentképes bélyegeknél, amelyeknél az ugrási irány a téglalap hosszabb oldala irányában van, hanem a téglalap rövidebb oldalával párhuzamosan történt az előrehaladás.

Így keletkezhettek azután keskenyebb vagy szélesebb 10 képből álló bélyegsorok.

Hogy a múltban forgalomban volt bélyegek közül melyek készültek az egyik és melyek a másik típusú lyukasztógépen, azt most már megállapítani nem lehet. Az állítható ugrású lyukasztógépet már nem használjuk.

A perforálás kezdésének helye, valamint annak haladási iránya (felülről lefelé, jobbról-balra, vagy fordítva) a bélyeg méreteit nem befolyásolják.

Az észlelt lényegtelen méretkülönbségek á lécek szabálytalan ugrálásából származnak.”

## 1926. Vörös-portó (I.)

Az új pénzegység bevezetésével 12 címletből, illetve 17 darabból állóportó sorozatot is bocsátott ki a posta.

A *bélyegképet* Helbing Ferenc tervezte.

*Forgalomba bocsátották* a 4, 8, 16 és 40 filléres címletet 1926. Március 26-ával a 10.380 sz. rendelettel (P.R.T. 1926/15. sz.), az 1, 2, 3, 5, 10, 32, 50és 80 filléres címletet pedig 1926. december 28-ával az ad 133.884 sz. rendelettel (P.R.T. 1926/65. sz.). *Forgalomból kivonták* valamennyi címletet 1936. december 31-ével a 107.647/3 sz. rendelettel (P.R.T. 1936/38. sz.).

*A sorozat értékei és példányszámuk*

|  |  |  |  |  |
| --- | --- | --- | --- | --- |
| A sorozat értékei | Példányszám ' | | | |
| Készült | Megsemmisítve | Forgalomba került | |
|  |  | 14-es fogazat | 15-ös fogazat |
| 1 fillér vörös | 738 000 | 4 293 |  | 733 707 |
| 2 fillér vörös | 464 000 | 240 | – | 463 760 |
| 3 fillér vörös | 270 000 | 171 | - | 269 829 |
| 4 fillér vörös | 3 524 000 | 1 940 | 390 000 | 3 132 060 |
| 5 fillér vörös | 980 000 | 4 681 | 708 000 | 158 319 |
| 8 fillér vörös | 5 356 000 | 11 772 | 390 000 | 4 945 308 |
| 10 fillér vörös | 624 000 | 327 | 380 000 | 243 673 |
| 16 fillér vörös | 4 384 000 | 69 | 792 000 | 3 591 931 |
| 32 'fillér vörös | 1 130 000 | 671 | – | 1 129 329 |
| 40 fillér vörös | 1 166 000 | 6 053 | – | 1 159 947 |
| 50 fillér vörös | 866 000 | 2 689 | – | 863 311 |
| 80 fillér vörös | 898 000 | 3 287 | . - | 894 713 |

A *bélyegkép* valamennyi címletnél azonos. Az álló négyszög alakú bélyeg­képet keskeny színes keret fogja körül, melynek mintázatát fehéren tartott,   
páronként csúcsukkal egymás felé irányuló, fekvő helyzetű egyenlő szárú háromszögek alkotják. Ezen belül vékony fehér keretvonal található. A bélyeg­kép közepét kör alakú fehér mező foglalja el, amely egyik oldalon sem érint-

kézik a keretvonalakkal. Ebben foglalnak helyet a bélyeg színében nyomott antikva jellegű értékjelző számok. A számtáblát belül egy a kerettel azonos,   
de annál valamivel keskenyebb körkeret veszi körül; ezen kívül egy keskeny fehér (kör) keretvonal következik. Fent, a bélyegkép felső szélével párhuzamosan fehér keretben és fehér betűkkel a „MAGYARORSZÁG”, lent ugyan­csak teltszínű alapon megint csak fehér betűkkel a „FILLER” olvasható.   
A bélyegkép többi részét, a számtábla külső keretvonalától a bélyegkép belső keretvonaláig – virágot és levelet utánzó volutás vonaldísz tölti ki (361. ábra).

*Nyomták*: az Állami Nyomdában *ofszet nyomással*. A nyomdai ívek 2x100 bélyegképet tartalmaznak.

Ismétlődő gépszínátnyomattal ismeretes az 1 és 10 filléres (363. ábra).

361. ábra 362. ábra 363. Ábra

*100-as ívben* kerültek forgalomba.

A *napi ivszéldátumok* az eddigi kutatások adatai szerint az egyes címleteknél a következők:

*Készült* a 32 sz. (VI.) 49x57 cm méretű 49 g-os fehér, erősen simított, ligninmentes VIII. vízjelű papíron. A papír vastagsága: 0,06 mm.

*Vízjelállás* valamennyi címletnél VIII/B. Enyvezés fehér színű.

*Fogazat* 15 fésűs, illetve a 4, 5, 8, 10 és 16 filléres címletek 14 fésűs fogazattal is. A fogazatig terjedő méret 22x26 mm.

## 1926. Kisegítő portó

A posta az 1924–1925. évben kibocsátott Ikarus Légiposta egyes címleteit új értékjelzéssel felülnyomva, 6 címletből álló kisegítő portóbélyeg sorozatot adott ki.

*Forgalomba bocsátották* 1927. január 1-ével az ad 133.884 sz. rendelettel (P.R.T. 1926/65. sz.), *forgalomból kivonták* 1936. december 31-ével a 107.647/3 sz. rendelettel (P.R.T. 1936/38. sz.)

*A sorozat értékei és példányszámuk*

|  |  |  |  |  |
| --- | --- | --- | --- | --- |
| A sorozat értekei | A felülnyomat színe | Példányszám | | |
| Készült | Megsemmisítve | Forgalomba  került |
| 1 f/500 K | vörös | 570 800 | 213 | 570 587 |
| 2 f/1000 K | zöld | 501 200 | 251 | 500 949 |
| 3 f/2000 K | vörös | 578 200 | 119 | 578 081 |
| 5 f/5000 K | zöld | 462 200 | 260 | 461 940 |
| 10 f/10000 K | zöld | 582 200 | 152 | 582 048 |

*Bélyegkép* az alapbélyegekre könyvnyomdai úton négysoros felülnyomatot helyeztek el „PORTÓ”, új értékjelzés, „FILLÉR” és a régi értékjelzést elfedő a bélyegkép hosszában vastag, díszítményes keret sorrendjében. (362.   
ábra)

## 1927-1930. Légiposta

A posta az új pénzegység bevezetésével a légipostai küldemények bérmentesítésére 12 címletből álló bélyegsorozatot bocsátott ki.

A bélyegképet előzetes pályázat alapján részben Pálinkás János (4–40 fillér), részben pedig Haranghy Jenő (50 fillér–5 pengő) tervezték. A bélyegképek metszetét Ferdinánd Schirnböck (Wien) készítette.

Forgalomba bocsátották a 12, 16, 20, 32, 40, 50, 72 és 80 filléres címletet 1927. szeptember 1-ével az ad 29.990 sz. rendelettel (P.R.T. 1927/35. sz.), a 4 filléres, 1, 2 és 5 pengős címletet pedig 1930. október 16-ával a 87.991 sz. rendelettel (P.R.T. 1930/49. sz.). Forgalomból kivonták valamennyi címletet 1933. december 31-ével a 89.561/3 sz. (P.R.T. 1933/31. sz.), illetve a 104.463/3 sz. (P.R.T. 1933/48. sz.) rendeletekkel.

A kibocsátó rendeletek szerint á bélyegeket kizárólag légipostai küldemények bérmentesítésére lehetett felhasználni. Egyidejűleg erre a célra rendes postabélyegeket is lehetett használni. Az 1931. november 27-én kibocsátott 100.095/4 sz. rendelettel (P.R.T. 1931/54. sz.) lehetővé tették a légipostabélyegek más irányú felhasználását is azzal“hogy azok elsősorban légipostai küldemények díjainak lerovására szolgálnak, ha azonban nem légipostai küldemény bérmentesítésére használják fel azokat, kifogásolni nem szabad.

*A sorozat értékei és példányszámuk*

|  |  |  |  |
| --- | --- | --- | --- |
|  | Készült | Megsemmisítve | Forgalomba került |
| 4 fillér narancs  12 fillér zöld  16 fillér barna  20 fillér vörös  32 fillér sötétibolya  40 fillér kék  50 fillér borvörös  72 fillér olajzöld  80 fillér ibolya  1 pengő világoszöld  2 pengő téglavörös  5 pengő kék | 352 154  239 235  192 236  217 037  171 435  273 237  172 517  210 717  186 817  138 054  115 354  134 567 | 41 570  956  1 299  1 068  642  525  1 298  1 161  926  1 537  1 181  1 490 | 310 584  238 279  190 937  215 969  170 793  272 712  171 219  209 556  185 891  136 517  114 173  133 077 |

A fogazatlan (□) bélyegek példányszáma: 4 fillér, 1, 2 és 5 pengő 4000– 4000 db, a többi címlet 3000-3000 db.

*A bélyegképek*. A *4, 12, 16, 20, 32 és 40 filléres* címletek fekvő téglalap alakúak és rajzuk azonos. A bélyegkép főtémáját a repülés közben ábrázolt turul (sas) madár adja, karmaiban cikázó villámokkal. Háttérben a felkelő nap, előtte az apostoli kettős kereszt, amelynek talpazata koronaszerű idomból nő ki. Hegyes, felhős vidék egészíti még ki a bélyegképet. Széles, telt színű keret veszi körül a bélyegképet. Ennek négy sarkát tulipános minta tölti ki   
és ezek közül a két alsó hozzájárul az értékjelző számok számtáblácskájának alkotásához is. Fent a „MAGYARORSZÁG”, lent pedig a „FILLÉR” szó látható fehér betűkkel. Á két alsó sarokdísz és a „FILLÉR” szó között sötétebb árnyalatú, rácsozott alapú mezőcskéből az értékjelző szám tűnik elő, ugyancsak fehér színben. A bal és jobb oldali keretrészt 12 egymással párhuza­mos vonalka díszíti, amelyek közül a középső 6 egyforma hosszú, 3–3 pedig   
a díszítmény két vége felé fokozatosan rövidül. Á teljes bélyegképet először egy fehér, azután egy tömör színes vonal veszi körül. (359. ábra)

Az *50, 72 és 80* *filléres*, valamint az *1, 2 és 5 pengős* címletek álló téglalap alakúak és rajzuk az értékjelzés elhelyezésétől eltekintve azonos. A filléres címletek értékjelzése ugyanis teljesen kitölti a bélyegkép szélességét, míg a pengős címleteknél – lóvén az értékjelző szám egytagú – a bal alsó sarokszabadon maradt és az értékjelző szám valamint a pénznem megjelölés között is előtűnik a bélyegkép alsó rajzolatát adó hegycsúcs. A bélyeg képét egyéb­ként a fellegek között turul madáron lovagló hírnök adja; jobb kezében   
levéllel, bal kezével pedig a fúváshoz emelt postakürtöt tartja. A kettős   
keretbe foglalt bélyegkép felhőket és napsugarat ábrázol nagy vonalakban, lent pedig egy hegy látszik, melynek vonalát több csúcs alakítja ki. Fent,   
ív alakban elhelyezve „MAGYARORSZÁG”, lent pedig az értékjelző szám   
és a „FILLÉR”, illetve „PENGŐ” megjelölés tűnik elő a bélyeg színében   
(360. ábra).

A 4–40 filléres címletek bélyegkép mérete 27x18 mm, az 50 fillér–5 pengős címleteké pedig 18x27 mm.

*Nyomták* az Állami Nyomdában *réznyomással*. A nyomdai ívek 1x100 bélyegképet tartalmaznak. Az alábbi *lemezszámok* ismertek:

4 fillér l.ba; 40 fillér l.ba; 1 pengő l.bf;

12 fillér 2.jf; 50 fillér l.bf, 2.bf; 2 pengő l.bf;

20 fillér 3.ba; 72 fillér l.bf, 2.bf; 5 pengő l.bf.

32 fillér 2.jf; 80 fillér l.bf;

*Készült* 20. sz. 38x60 cm méretű, 60 g-os világossárgás színű (chamois), famentes, enyvezetlen, VIII. vízjelű papíron. A papír vastagsága 0,09 mm.

*Vízjelállás* a fekvő téglalap alakú címleteknél VIII/A., az álló téglalap alakú címleteknél pedig VIII/B. Enyvezés fehér színű.

*Fogazat* 14 fésűs. A bélyegek fogazatig terjedő mérete 33x22 mm, illetve 22x33 mm.

## 1928–1929. Pengő-fillér (II.)

Új vízjelű papíron (IX.) 14 címletből, a szín- és fogazateltérés figyelembe vételével 19 db-ból álló általános forgalmú bélyegsorozat.

Az 1 – 8 filléres címletek végleges rajzát Helbing Ferenc korábbi terve alapján Brandmayer Vilmos készítette, a 10 – 20 filléres címletek Helbing Ferenc terve alapján készültek, a 30 –50 filléres címletek végleges rajzát pedig Medgyesi Schwartz Antal terve alapján Koch Ernő készítette.

Forgalomba került az 1, 2, 3, 4, 6, 8 és 16 filléres címlet 1927. December 30-ával az 51.147 sz. rendelettel (P.R.T. 1928/1. sz.), a 32 és 40 filléres címlet 1929. március 28-ával a 12.838 sz. rendelettel (P.R.T. 1929/10. sz.), a 30 filléres címlet 1929. április 8-ával a 46.033 sz. rendelettel (P.R.T. 1929/12.sz.), a 46 filléres címlet 1929. április 23-ával a 17.136 sz. rendelettel (P.R.T. 1929/15. sz.), a 10 és 50 filléres címlet 1930. december 11-ével a 93.652 sz. rendelettel (P.R.T. 1930/59. sz.).

A 20 filléres címlet kibocsátására külön rendeleti intézkedés nem történt.

Valamennyi címletet 1933. december 31-ével vonták ki a forgalomból az 1933. július 13-án megjelent 89.561/3 sz. (P.R.T. 1933/31. sz.), illetve az 1933. november 26-án megjelent 104.463/3 sz. (P. R, T. 1933/48. sz.) rendeletekkel.

*A sorozat értékei és az első nyomás időpontja*

1 fillér sötétszürke 29.1.7. 16 fillér világosibolya (sötétibolya). 28.III.1.

2 fillér világoskék 27.XII.29. 20 fillér téglavörös 28.XI.26.

3 fillér barnásnarancs 28.XII.29. 30 fillér zöld 31.V.2.

4 fillér ibolya 28.111.22. 32 fillér barnásibolya 29.11.12.

6 fillér kékeszöld 28.X.22. 40 fillér kék 29.XI.23.

8 fillér vörösesibolya 27.XII.19. 46 fillér sárgászöld 29.IV.23.

10 fillér kék 30.XI.10. 50 fillér világosbarna 930.IX.14.

A megsemmisítésre került jelentéktelen mennyiségen felül az egyes címletek példányszámának megállapításánál figyelembe kell venni a későbbi felül­nyomatos kibocsátás példányszámát is.

Az Állami Nyomda kimutatása 14-es fogazatú 20 filléres címletből 556 000 db-ot tartalmaz. Miután ez a címlet 14-es fogazattal forgalomba nem került, ezt az adatot a kimutatás elkészítésénél, mind a 14-es fogazatú címletek felsorolásánál, mind pedig a példányszám megállapításánál figyelmen kívül hagytuk.

364. ábra 365. ábra

*Készült*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | 49 g-os papír | | | | | | 60 g-os papír | | | összesen | | |
|  | | | 14-es fogazat | | | 15-ös fogazat | | | 15-ös fogazat | | |  | | |
|  | | |  | | |  | | |  | | |  | | |
| 1 fillér | | | – | | | 1 108 800 | | | 3 272 400 | | | 4 381 200 | | |
| 2 fillér | | | 3 681 200 | | | 24 383 000 | | | 119 376 000 | | | 147 440 200 | | |
| 3 fillér | | | – | | | 1 170 800 | | | 17 335 200 | | | 18 506 000 | | |
| 4 fillér | | | – | | | 14 662 800 | | | 69 510 800 | | | 84 173 600 | | |
| 6 fillér | | | – | | | 3 772 800 | | | 15 078 000 | | | 18 850 800 | | |
| 8 fillér | | | 18 210 000 | | | 81 375 200 | | | 152 583 600 | | | 252 168 800 | | |
| 10 fillér | | | – | | | – | | | 124 456 600 | | | 124 456 600 | | |
| 16 fillér sötétibolya | | | 8 188 800 | | | – | | | – | | | 8 188 800 | | |
| 16 fillér világosibolya | | | 18 130 700 | | | 38 278 500 | | | 95 922 000 | | | 152 331 200 | | |
| 20 fillér | | | – | | | 4 448 000 | | | 107 351 600 | | | 111 799 600 | | |
| 30 fillér | | | 3 197 200 | | | – | | | – | | | 3 197 200 | | |
| 32 fillér | | | 10 749 600 | | | – | | | – | | | 10 749 600 | | |
| 40 fillér | | | 9 987 200 | | | – | | | – | | | 9 987 200 | | |
| 46 fillér | | | 8 893 200 | | | – | | | – | | | 8 893 200 | | |
| 50 fillér | | | 5 259 600 | | | – | | | – | | | 5 259 600 | | |
| Megsemmisített | | Fogazatlan (□) | | | Megsemmisített | | | | | | Fogazatlan (□) | | |
| 49 gr-os | 60 gr-os | 49 gr-os | | 60 gr-os |  | | 49 gr-os | 60 gr-os | | 49 gr-os | | | 60 gr-os |
|  |  |  | |  |  | |  |  | |  | | |  |
| 1 fillér | 138 230 | 9 000 | | 11000 | 16 fillér | | 78 | 420 | | 3 000 | | | 11 000 |
| 2 fillér | 138 204 | – | | 11000 | 20 fillér | | 128 | 383 | | 9 000 | | | 11 000 |
| 3 fillér | 150 133 | 9 000 | | 11 000 | 30 fillér | | 330 | – | | 11 000 | | | – |
| 4 fillér | 77 497 | 11 000 | | 11 000 | 32 fillér | | 116 | – | | 11 000 | | | – |
| 6 fillér | 157 297 | 11000 | | 11000 | 40 fillér | | 178 | – | | 11 000 | | | – |
| 8 fillér | 116 90 | 3 000 | | 11 000 | 46 fillér | | 236 | – | | 11 000 | | | – |
| 10 fillér | 377 | – | | 11 000 | 50 fillér | | 310 | – | | 7 000 | | | – |

A *bélyegképek*. Az *1, 2, 3, 4, 6 és 8 filléres* címletek rajza az I. Pengő fillér bélyegsorozat azonos címleteitől az értékjelzést feltüntető számjegyekben tér el. A korábbi antikva típus helyett groteszk (blokkszámjegy) típust alkalmaztak (364. ábra).

A *10, 16 és 20 filléres* címletek bélyegképe a korábbival azonos.

A *30, 32, 40, 46 és 50 filléres* címletek rajza ennél a kibocsátásnál ismét megváltozott. A bélyegek képét újból a királyi vár adja. A közte és a Duna között fekvő rész azonban az újabb átrajzolás eredményeként nem összemosódó, jól élvezhető képet nyújt. A Dunát alacsony vízállás mellett ábrázolja (az I. típusnál közepes, a II. típusnál magas vízállás látható), újból gőzhajóval, amely most lefelé – jobbról balra – halad. A bélyegképet vékony fehér keret veszi körül. Fent, telt színű alapból a „MAGYARORSZÁG”, lent ugyancsak fehér betűkkel a „FILLÉR” pénznem megjelölés tűnik elő, míg a két alsó sarokban vékony fehér keretbe foglalt telt színű alapon a fehér értékjelzés látható. A bélyegkép két oldalát életfa díszíti, amely a számtábla fölött kezdődik és felnyúlik a felső sarokba, ahol rajta egy, a „MAGYARORSZÁG”szó felé forduló, stilizált tulipánhoz hasonló virág ül. A teljes bélyegképet fehér keretvonal határolja. Ezenkívül egy csúcsívekből, félkörívekből és kúphegyekből álló díszítmény veszi körül, amelynek félköríves tagjai telt színűek (III. típus). (365. és 366. ábra).

Az 1–20 filléres címletek álló téglalap alakúak. Az 1–8 filléres címletek bélyegképének mérete 18x22 mm, a 10–15 filléres címleteké 19x23 mm. A 30–50 filléres címletek fekvő téglalap alakúak, bélyegkép méretük 29x19 mm.

*Készült* az Állami Nyomdában valamennyi címlet *könyvnyomással*. A 16 filléres címlet kétféle, sötét- és világosibolya színben készült.

A nyomdai ívek 4x100 bélyegképet tartalmaznak.

*100-as ívben* kerültek forgalomba. Nj:

2 fillér 213. 16 fillér 184., 202., 205., 232.

4 fillér 204, 238. 50 fillér 124.

8 fillér 131., 136., 202., 232., 235.

Az eddigi kutatás alapján megállapított *napi keletjelzések*:

Ügykezelési számok

*Készültek* az 1–20 filléres címletek – a 10 filléres címlet kivételével – VI. sz. 49x57 cm, a 30–50 filléres címletek VII. sz. 49x73 cm méretű 49 g-os,   
0,06 mm vastag, fehér, erősen simított ligninmentes, IX. vízjelű papíron.

Az 1–10, 16 (világosibolya) és a 20 filléres címlet XXV. sz. 60 g-os,   
0,07 mm vastag, egyébként azonos méretű és minőségű papíron is készült.

*Vízjelállás* az 1–20 filléres címleteknél IX/A. 1 és 2, a 30–50 filléres címleteknél IX/B. 1 és 2. Enyvezés fehér színű.

*Fogazat*. Az 1–20 filléres címletek fogazata 15-ös fésűsfogazás. Kivételt képeznek a 2 és 8 filléres címletek, amelyek egy része 14-es és a sötétibolya

16 filléres, ez utóbbi mindig 14-es fogazatú. Hasonlóan mindig 14-es fogazatúak a 30–50 filléres címletek is.

A 14-es fogazatú 2, 8 és 16 filléres címletek keletkezése az I. Pengő-fillér bélyegsorozatnál már tárgyalt okokkal áll összefüggésben. A napi keletjelzések alapján megállapítható, hogy az átalakított fogazógépet az 1928. március 7-én előállított 16 filléres címlet fogazására használták utoljára.

A bélyegek fogazatig terjedő mérete az 1–20 filléres címleteknél 22x26 mm, a 30–50 filléres címleteknél pedig 33x22 mm.

## 1928-1931. Vörös-portó (II.)

Új víz jelű (IX.) papíron készült 7 címletből álló portó bélyegsorozat.

A bélyegképeket Helbing Ferenc tervezte.

A forgalomba bocsátásra vonatkozólag kizárólag a 20 filléres címletre van rendeleti adat, mely szerint ezt a címletet 1930. december 11-ével a 93.652 sz. rendelettel (P.R.T. 1930/59. sz.) bocsátották ki.

A többi forgalomba bocsátására a legkorábbi, a gyártás évét, hónapját és napját feltüntető ívszéljelzések szolgálnak támpontul.

2 fillér 29.IX.5. 8 fillér 28.IV.11. 20 fillér 931. 11.14.

4 fillér 932.IV.27. 10 fillér 28.X.29. 40 fillér 931.1.22.

16 fillér 28.VI.19.

Forgalomból kivonták valamennyi címletet 1936. december 31-ével a107.647/3 sz. rendelettel (P.R.T. 1936/38. sz.).

A bélyegkép azonos az 1926. évben kibocsátott portóbélyegekével. A címletek képmérete 18x22 mm (339. ábra).

*A sorozat értékei és példányszámuk*

|  |  |  |  |  |  |  |
| --- | --- | --- | --- | --- | --- | --- |
| A sorozat értékei | Készült | | | | Megsem- misítve | Fogazatlan (□) |
|  | 49 g-os papíron | 60 g-os papíron | 70 g-os papíron | Összesen | 49 60 g-os | 49 60 g-os |
| 2 fillér vörös |  | 2 112 000 | 243 200 | 2 355 200 | – 210 | – – |
| 4 fillér vörös |  | 1 247 600 | 818 800 | 2 066 400 | – 109 | – – |
| 8 fillér vörös | 1 030 000 | 3 902 400 | 555 000 | 5 482 400 | 169 139 | 7 000 – |
| 10 fillér vörös | 651 600 | 4 069 200 |  | 4 720 800 | 147 147 | 7 000 5 000 |
| 16 fillér vörös | 516 000 | 1 010 000 | 220 000 | 1 746 000 | 99 144 | 7 000 – |
| 20 fillér vörös |  | 2 371 600 | 136 800 | 2 508 400 | – 89 | – 7 000 |
| 40 fillér vörös |  | 576 800 | 138 400 | 715 200 | – 79 | – 7 000 |

*Nyomták* az Állami Nyomdában *ofszet nyomással*. A nyomdai ívek 200 bélyegképet tartalmaznak.

Ismétlődő gépszínátnyomattal a 8, 10, 20 és 40 filléres címlétek ismertek. (363. ábra).

*100-as ívben* kerültek forgalomba.

*A napi ívszéldátumok* az eddigi kutatási adatok szerint az egyes címleteknél a következők:

*Készültek* a 8, 10, 16 filléres címletek VI. sz. 49X57 cm méretű 49 g-os (0,06 mm),

valamennyi címlet XXV. sz. 60 g-os (0,07 mm),

a 2, 4, 8, 16, 20 és 40 filléres címlet ezenkívül XXXI. sz. 70 g-os (0,08mm) fehér, erősen simított, ligninmentes, enyvezetlen IX. vízjelű papíron.

49 g-os papíron kizárólag 1928. évben, 60 g-os papíron 1929–1933. években, 70 g-os papíron pedig 1933–1934. években gyártották a portóbélyegeket.

Vízjelállás valamennyi címletnél IX/A.l és 2. Enyvezés fehér színű.

Fogazat 15 fésűs. A bélyegek fogazatig terjedő mérete 22x26 mm.

## 1928. Szent István (I.)

Szent István, Magyarország első királyának emlékére az 1928. Augusztusi ünnepségek alkalmával a posta 3 címletből álló emlékbélyeg sorozatot bocsátott ki.

A bélyegképeket közvetlen megbízás alapján Helbing Ferenc tervezte. Metszette Franke vésnökmester, a pénzjegynyomda állandó alkalmazottja.

*Forgalomba bocsátották* 1928. augusztus 1-ével a 27.289 sz. rendelettel (P.R.T. 1928/28. sz.), *forgalomból kivonták* 1928. december 31-ével az 50.427 sz. rendelettel (P.R.T. 1928/49. sz.).

Árusította 1928. augusztus l-től 31-ig minden postahivatal, postaügynökség és postai értékcikkárusító hely azzal az utasítással, hogy a forgalomban levő   
8, 16 és 32 filléres egyéb bélyegek helyett csak ezeket árusíthatják.

Példányszám

|  |  |  |  |
| --- | --- | --- | --- |
| A sorozat értékei | Készült | Megsemmisítve | Forgalomba került |
| 8 fillér zöld | 7 177 400 | 1 488 400 | 5 689 000 |
| 16 fillér narancsvörös | 4 744 200 | 1 076 900 | 3 667 300 |
| 32 fillér kék | 866 200 | 426 000 | 440 200 |

A fogazatlan (□) sorozatok száma 3000.

A *bélyegkép* valamennyi címletnél egyforma. Az álló négyszögletes egyszínű bélyegképet a vékony fehér keretvonalak a kép- és névtáblára osztják.

366. ábra 367. ábra 368. ábra

A képtábla alapja szitaszerű rajzolatot tüntet fel és ezen foglal helyet Szent István király balra néző képe. A királyi koronával ábrázolt fej alatti színtelen,gyöngykoszorúval határolt medallion foglalja még magába balról a „SZENT” és jobbról az „ISTVÁN” feliratot, amely régi kódexek betűtípusát utánozza. A felső két sarokban az értékjelzés nyert elhelyezést, a bélyegkép alsó részét alkotó névtáblában pedig a telt alapból ugyancsak fehéren előtűnő „MAGYARORSZÁG” található. A teljes bélyegkép alkotásához még egy – a bélyeg színében tartott – keret járul hozzá, amelyet teltszínű magyaros motívumok alkotnak (367. ábra).

Valamennyi címlet bélyegkép mérete 17,5x22,5 mm.

Nyomták az Állami Nyomdában réznyomással. A nyomdai ívek 100 bélyegképet tartalmaznak. *100-as ívben* kerültek forgalomba.

Az egyes címletek ívszélén az alábbi *lemezszámok* találhatók:

8 fillér F.I. jf, 16 fillér F.I. jf, 32 fillér S.II.jf.

*Készült* 19. sz. 49x73 cm méretű, 49 g-os fehér, erősen simított, ligninmentes VIII. vízjelű papíron. A papír vastagsága 0,06 mm.

*Vízjelállás* VIII/B. *Enyvezés* fehér színű.

*Fogazat* 15 fésűs. A bélyegek fogazatig terjedő mérete 22x26 mm.

## 1929. Szent István (Ii.)

A posta az 1929. augusztus havi Szent István ünnepséggel kapcsolatban új színben 3 címletből álló emlékbélyeg sorozatot bocsátott ki.

*Forgalomba került* 1929. augusztus 1-ével a 28.696 sz. rendelettel (P.R.T. 1929/27. sz.), *forgalomból kivonták* 1929. december 31-ével a 49.437 sz. rendelettel (P.R.T. 1929/48. sz.).

*Árusította* 1928. augusztus l-től kezdődően minden postahivatal, postaügynökség és postai értékcikkárusító hely azzal a rendeleti utasítással, hogy a forgalomban levő egyéb 8, 16 és 32 filléres bélyegek helyett csak ezeket árusíthatják.

Példányszám

|  |  |  |  |
| --- | --- | --- | --- |
| A sorozat értékei | Készült | Megsemmisítve | Forgalomba került |
| 8 fillér kárminvörös | 6 062 800 | 586 339 | 5 476 461 |
| 16 fillér ibolya | 3 868 000 | 516 670 | 3 351 430 |
| 32 fillér barnássárga | 590 000 | 196 984 | 393 016 |

A fogazatlan (□) sorozatok száma 3000.

A bélyegek képe, méretük, nyomdai előállításuk, stb. megegyezik az 1928.évben kibocsátott Szent István I. bélyegekével.

A bélyegek ívszélén az alábbi lemezszámok találhatók:

8 fillér F. I. jf, F. VT. jf. 16 fillér F. I. jf. 32 fillér S. I. jf, S. II. jf.

## 1930. A kormányzói 10 éves évforduló

A posta Horthy Miklós kormányzóvá történt megválasztásának 10. évfordulójára 5 címletből álló emlékbélyeg sorozatot bocsátott ki.

A *bélyegképet* közvetlen megbízás alapján Helbing Ferenc tervezte.

*Forgalomba bocsátották* 1930. március 1-ével a 63.243 sz. rendelettel (P.R.T. 1930/8. sz.). Bérmentesítésre 1930. december 31-ig volt felhasználható, amit az 1930. december 6-án kiadott 94.412 sz. rendelet (P.R.T. 1930/58.sz.) is megerősített.

*Árusította* 1930. március l-től március 31-ig valamennyi postahivatal azzal az utasítással, hogy hasonló értékű rendes postabélyegek helyett ezeket kötelesek kiszolgáltatni.

*Példányszám*

|  |  |  |  |
| --- | --- | --- | --- |
| A sorozat értékei | Készült | Megsemmisítve | Forgalomba került |
| 8 fillér sötétzöld | 8 371 200 | 587 020 | 7 784 180 |
| 16 fillér ibolya | 5 240 000 | 171 525 | 5 068 475 |
| 20 fillér vörös | 523 200 | 1 022 | 522 178 |
| 32 fillér sárgásbarna | 394 000 | 1 044 | 392 956 |
| 40 fillér sötétkék | 437 200 | 567 | 436 633 |

A fogazatlan (□) sorozatok példányszáma 7000.

A *bélyegkép* valamennyi címletnél egyforma: Horthy Miklós kormányzó mellképe, teltszínű alapon, balról babérág, jobb oldalon felülről lefelé két sorban „HORTHY MIKLÓS” és „1920–1930” feliratok fehér színben. Az értékjelzés a bélyegkép bal felső sarkában, a „MAGYARORSZÁG” felirat a bélyegkép alsó részén van elhelyezve, mindkettő fehér színben (330. ábra).

Valamennyi címlet fekvő téglalap alakú. A bélyegkép mérete 22x18 mm.

*Nyomták* az Állami Nyomdában *ofszet nyomással*. A nyomdai ívek 2x100 bélyegképet tartalmaznak. 100-as ívben kerültek forgalomba.

A 8 filléres címlet hátoldalán ismétlődő gépszínátnyomattal ismeretes

*Lemezszám* egy esetben volt található éspedig annál a 8 filléres címletnél, melynek napi keletjelzése 0.1.29.XI.,23. A lemezszám jelzése: II.

*A napi keletjelzések* az egyes ívek bal oldali ívszélén kétszer és vagy a felső, vagy az alsó ívszélen kétszer vannak elhelyezve. Gyakran előfordul, hogy a számok talpukkal nem befelé és lefelé, hanem fordított állásban kifelé vagy felfelé helyezkednek el, amit az alábbi, az eddigi kutatás adatai alapján össze­állított kimutatásban külön feltüntetünk.

|  |  |
| --- | --- |
| *8 fillér*  0.1.29.XI.20., 21., 22., 23., 25., 26 (felül fordított), 27.  *16 fillér*  0.1.29.XI.29.  0.1.29.XII.2., 3., 5., 6.  *20 fillér*  0.1.29.XII.7. (oldalt fordított, az egyes íveken a felső ívszélen elhelyezett keletjelzés közül az egyik fordított) | *32 fillér*  0.1.29.XII.10. (oldalt fordított)  0.1.30.1.28.  *40 fillér*  0.1.29.XII.11. (felül fordított)  A 40 filléres címletből olyan ívek is vannak, melyeken napi kelet jelzés nem található. |

*Készült* XXV. sz. 49x57 cm méretű, 60 g-os fehér, egyenletesen jól simított, famentes IX. vízjelű papíron. A papír vastagsága 0,07 mm.

*Vízjelállás* IX/B. 1 és 2. Enyvezés fehér színű.

*Fogazat* 15 fésűs. A bélyegek fogazatig terjedő mérete 26x22 mm.

## 1930. Szent Imre

Az 1930. évi Szent Imre ünnepségek rendező bizottságának javaslatára – amit a posta a korábbi feláras bélyegkibocsátások anyagi sikertelensége miatt nem támogatott – a minisztertanács hozzájárulása alapján Szent Imre árpádházi herceg halálának 900-ik évfordulójára – közművelődési célokra 20–25%-os felárral – 4 címletből álló emlékbélyeg sorozatot bocsátottak ki.

A bélyegképet közvetlen megbízás alapján Helbing Ferenc tervezte.

Forgalomba került 1930. május 15-ével és 1931. május 15-ig lehetett bérmentesítésre használni a 72.820 sz. rendelet (P.R.T. 1930/20. sz.) szerint. Az 1931. május 6-án megjelent 81.315/3 sz. rendelet (P.R.T. 1931/22. sz.) tartalmaz újabb intézkedést az 1931. május 15-óvel történő forgalomból kivonás iránt.

Árusította valamennyi postahivatal stb. korlátlan mennyiségben.

Példányszám

|  |  |  |  |
| --- | --- | --- | --- |
| A sorozat értékei | Kibocsátva | Megsemmisítve | Forgalomba került |
| 8+2 fillér zöld | 1 990 400 | 617 193 | 1 373 207 |
| 16+4 fillér ibolya | 920 000 | 234 832 | 685 168 |
| 20+4 fillér vörös | 400 000 | 94 727 | 306 273 |
| 32+8 fillér kék | 200 000 | 26 025 | 173 975 |

A fogazatlan (□) sorozatok száma 7000.

*A bélyegkép*. 8+2 filléres. A kettős keretvonalaktól határolt bélyegkép képtáblája Szent Imre herceg háromnegyedes álló képét ábrázolja. Jobbjában liliomágakat tart, baljával pedig maga elé állított kardra támaszkodik. Feje dicsfényszerűen ható fehér medallionban helyezkedik el, a bélyegkép alapja teltszínű. A bal felső sarokban Szent István kori címer, a jobb felső sarokban pedig Magyarország későbbi (Árpádház korabeli) címere látható. A képtábla bal és jobb alsó sarkában a „8+2f” értékjelzés található kettősvonalú fehér keretben; közöttük mondatszalag ívelődik színes „SZENT IMRE” szöveggel.

369. ábra 370. ábra 371. ábra

A képtábla alatt annak teljes hosszában, fehér alapon színes betűkkel „MAGYARORSZÁG” olvasható. A bélyegkép alkotásához kétoldalt és fent még egy romboidokból kialakított díszfüzér járul, amely a színes alapból fehéren tűnik elő (369. ábra).

*16+4 filléres*. A kettős keretvonalaktól határolt bélyegkép Szent István és Boldog Gizella balra néző mellképét ábrázolja. Koronás fejük közös, dicsfényszerűen ható, színes peremkerettel ellátott fehér medallionban helyezkedik el, a bélyegkép alapja teltszínű. A bélyegkép két felső sarkában található színes számmal az értékjelzés és a felár, fehér keretben; közöttük vonal­díszes fehér szalagon színes betűkkel a „FILLÉR" pénznem megjelölés.   
Az alsó bal sarokban a hét-vágásos, az alsó jobb sarokban Magyarország egy későbbi kettőskeresztes címere foglal helyet. Ezek között fehér mondatszalag feszül „SZENT ISTVÁN" és „BOLDOG GIZELLA" kétsoros színes felirattal. A képtábla alatti táblácska fehér alapján színes betűkkel „MAGYARORSZÁG” szöveg olvasható. A bélyegkép alkotásához még a képtábla két oldalán haladó fonott díszítmény járul hozzá, amelyet csillagkereszt. alakú díszítmények  
 szakítanak meg. A fonat közeit romboid alakú, a kereszteződések melletti részt pedig pontszerű díszítmények töltik ki (370. ábra).

*20+4 filléres*. A bélyegképen Szent László királyunk képe látható. A szembe néző mellkép koronás feje dicsfényszerűen ható, színes peremkerettel ellátott fehér medallionban helyezkedik el. A nyak magasságában jobb oldalon   
fehér betűkkel „Szent László" kétsoros szöveg tűnik elő a teltszínű alapból.   
A király gyűrűs jobbkezével szabályra támaszkodik, alatta babérág. A bal   
felső sarokban hét-vágásos, a jobb felső sarokban kettőskeresztet feltüntető magyar címer foglal helyet. A képtábla bal alsó sarkában, kettősvonalú fehérkeretbe foglalva, fehér alapon színes számmal az értékjelzés került feltüntetésre. A képtábla alatti táblácska fehér alapján, színes betűkkel „MAGYAROR-  
SZÁG" olvasható. A teljes bélyegkép alkotásához kettősvonalú keret járul, amelynek teltszínű mezőjét kétoldalt és alul ágszerű, fent pedig romboidokból alkotott fehér rajzolat díszíti (371. ábra).

*32+8 filléres*. A bélyegkép a hercegi koronával ékített Szent Imrét ábrázolja, amint a karosszékben ülő Szent Gellért püspök oktatását hallgatja. Mindkettőjük feje mögött dicsfényszerűen ható színes peremkerettel ellátott medallion helyezkedik el. Hót fóliáns és a bélyegkép felső részét elfoglaló mondatszalag alkotják a tulajdonképpeni bélyegképet. A mondatszalagon, annak fehér alapján, színes betűkkel „SZENT GELLÉRT OKTATJA SZENT IMRÉT.” szöveg olvasható. A szalag két vége lefelé tart és két hullám után hegyben végződik. A fehér alapon színes számokkal feltűntetett értékjelzés,az alsó bal és jobb sarokban keretben helyezkedik el. A két értékjelzés közötttelt alapon fehér betűkkel feltüntetve „MAGYARORSZÁG" szöveg található.A bélyegkép bal és jobb oldalán négysziromleveles, három porzós és csészeleveles virágokból, valamint levelekből volutás ágacskákból és mindezekre fonódó szalagokból kialakított díszítmény járul még hozzá a teljes bélyegkép alkotásához, amelyet keskeny, színes vonal vesz körül (368. ábra).

A 8+2, 16+4 és 20+4 filléres címletek álló téglalap alakúak, bélyegkép méretük 19x29 mm. A 32+ 8 filléres címlet fekvő téglalap alakú, a bélyegkép mérete 29x19 mm.

Nyomták az Állami Nyomdában ofszet nyomással. A nyomdai ívek 2x100 bélyegképet tartalmaznak. 100-as ívben került forgalomba.

A napi keletjelzések az álló téglalap alakú címleteknél a felső és az alsó ívszélen kétszer, a fekvő téglalap alakúaknái a bal oldali [és a jobb oldali ívszélen helyezkednek el. Az utóbbinál fordított állásban.

8+2 fillér 0.1.30.III.14. 20+4 fillér 0.1.30.111.24.

16+4 fillér 0.1.30.III.13., 0.1.30.IV.7. 32+8 fillér 0.1.30.111.21.

*Készült* VII. sz. 49x73 cm méretű 49 g-os fehér, erősen simított, ligninimentes IX. vízjelű papíron. A papír vastagsága 0,06 mm.

*Vízjelállás* a 8+2, 16+4 filléres címleteknél IX/A. 1 és 2, a 32+8 filléres címletnél pedig IX/B. 1 és 2. *Enyvezés* fehér színű.

*Fogazat* 14 fésűs. A bélyegek fogazatig terjedő mérete 22x33, illetve 33x22 mm.

## 1930–1932–1933. Kisegítő bélyegek

A postadíjak felemelése folytán a 3, 8, 16 és 25 filléres bélyegek feleslegessé váltak. A megmaradt nagymennyiségű készletet felülnyomással kisebb névértékűvé nyomták át. Ennek folytán 4 címletből, az alapbélyeg, a többszörös felülnyomás és fogazat változatokra figyelemmel 15 darabból álló bélyegsorozatot bocsátottak ki.

*Forgalomba került* a 2/3, 6/8, 10/16 és 20/25 filléres címlet 1930. december 11-ével a 93.652 sz. rendelettel (P.R.T. 1930/59. sz.), a 2/6/8 filléres címlet 1932. június 14-ével a 84.815/3 sz. rendelettel (P.R.T. 1932/23. sz.), a 10/70 filléres címlet pedig 1933. április 15-ével a 80.092/3 sz. rendelettel (P.R.T. 1933/17. sz.). *Forgalomból kivonták* valamennyi címletet 1933. december 31-ével a 89.561/3 sz. (P.R.T. 1933/31. sz) és 104.463/3 sz. (P.R.T. 1933/48. sz.) rendeletekkel.

A kisegítő bélyegek előállításánál az alapbélyegek vízjelét és fogazatát nem vették figyelembe és így igen kis példányszámú ritkaságok is keletkeztek. A Filatéliai Kurir 1931/3–4. és 1932/8. számainak közleményei szerint a VIII. vízjelű 14-es fogazatú 6/8 filléres címletből a Bélyegértékesítő iroda 6 ívet adott el, az egyesületek pedig 11 ívet kaptak. A VIII. vízjelű 2/6/8 filléres címletet a Bélyegértékesítő iroda főpostai árusító osztálya 3 napig árulta, vevőnként 1–1 példányt adott, míg néhány száz bélyeget kitevő készlete el nem fogyott. A posta a Bélyeggyűjtők Szövetségének 1 100 db-ot adott, amiből a szövetség 400 db-ot a Bélyegkereskedők Egyesületének engedett át, 700 db pedig az egyesületi tagsággal rendelkező gyűjtők között került szétosztásra.

Példányszám

|  |  |  |  |  |
| --- | --- | --- | --- | --- |
| *I. Pengő-fillér (VlII.vj)* | | | | |
| A sorozat értékei | Készült | | Megsemmisítve | |
| 15-ös fogazat | 14-es fogazat | 15-ös fog. | 14-es fog. |
| 2 fillér a 3 filléren | 29 700 | 30 000 | 99 | 156 |
| 6 fillér a 8 filléren | 56 900 | 6 600 | 28 | - |
| 10 fillér a 16 filléren | 58 200 | 28 000 | 119 | 128 |
| 20 fillér a 25 filléren | 2 475 700 | 30 000 | 73 | 69 |
| 2 fillér a 6/8 filléren | ? | – | 7 | – |
| 10 fillér a 70 filléren | – | 2 682 222 | – | 687 |
| *Pengő-fillér (IX.vj.)* | | | | |
| 2 fillér a 3 filléren | 4 702 100 | – | 59 | – |
| 6 fillér a 8 filléren | 44 108 200 | 18 000 | 187 | 108 |
| 10 fillér a 16 filléren | 19 218 200 | – | 150 | – |
| 2 fillér a 6/8 filléren | 15 287 800 | – | 165 | – |

A II. Pengő-fillér alapbélyegű, 15-ös fogazatú 6/8 filléres címletből 10 000 db, a 2/6/8 filléres címletből 1000 db fogazatlan példány készült.

A kétféle 2/6/8 filléres címletnek csak együttes példányszáma ismeretes, melynek túlnyomó része a II. Pengő-fillér kibocsátású alapbélyeg felhasználásával előállított kisegítő bélyegre esik.

*Bélyegkép* a 3, 8, 16 és 25 filléres alapbélyegek bélyegképének közepén fekete felülnyomattal az új értékjelzés nagy, ürestestű értékszámjeggyel, hegyére állított tojásidomú, fent középen kihorgasodó véggel megszakított keretben, a kifelé hajló horgok között pont. A tojásidom alján szalagszerű ívesen lefelé hajló, két végén stilizált tulipánt ábrázoló díszítménnyel, melyek fedik az eredeti értékjelzést. (372. ábra)

Az eredetileg 6-os számjeggyel felülnyomott 8 filléres címletet vastag, fekete 2-es számjeggyel nyomták újból felül, amely a korábbi 6-os számjegyet elfedi. (374. ábra).

A 70 filléres alapbélyeg. alsó részén középen vastag, nagy fekete „10” új értékszám, az eredeti értékszámokon 3 fekete vízszintes vonalka (373. ábra).

A felülnyomatot az Állami Nyomdában könyvnyomással állították elő.   
A felülnyomáshoz két lemezt használtak.

A ritkább címletek (14-es fogazatú bélyegek) már fogazott és enyvezett,

372. ábra 373. ábra 373. ábra

375. ábra 376. ábra

tehát kibocsátásra kész 100-as ívekben kerültek felülnyomásra. Az ehhez szükséges nyomólemez nem sikerült a legjobban. Az enyvezett ívek továbbá a felülnyomás alkalmával kunkorodtak is, ami elkenődést eredményezett. A 100-as ív nyomógépe sem volt olyan tökéletes, mint a 400-as ív nyomógépe. Az így előállított felülnyomat elkent ábrát, elvastagodott vonalakat mutat (I. sz. lemez, 375. ábra).

A készlet nagy része I. fázisú, azaz fogazatlan és enyvezés nélkül 400-as ívekben került a nyomógép alá. Az így előállított felülnyomat tiszta és részleteiben is jól kivehető rajzot eredményezett (II. sz. lemez, 376. ábra).

Az I. és II. lemez közti különbséget a 375. és 376. ábrák tüntetik fel.

A kétféle kibocsátású alapbélyeg felhasználásával készített kisegítő bélyegeket a lemeztípusok szempontjából az alábbiak szerint oszthatjuk fel:

I. Pengő-fillér 14-es fogazat I. sz. lemez

15-ös fogazat I. és II. sz. lemez

II. Pengő-fillér 14-es fogazat I. sz. lemez

15-ös fogazat II. sz. lemez.

A felülnyomatban hiányokat (törések), továbbá eltolódott felülnyomatokat minden címletnél találhatunk.

A *napi keletjelzések* természetszerűleg az alapbélyegek kibocsátásához igazodnak.

*I. Pengő-filléres alapbélyegek II. Pengő-filléres alapbélyegek213 fillér*

|  |  |
| --- | --- |
| *2/3 fillér*  0. 1. 26. XII. 2.  0. 1. 27. III. 12., 14.  *6/8 fillér*  0. I. 26.-II. 18.  0. I. 27. XI. 4.  *10/16 fillér*  D. IV. 26. IV. 12.  IV. 27. XII. 13.  *20/25 fillér*  VIII. 27. I. 4., 5.  VIII. 27. II. 22.  VIII. 27. ni. 1., 2., 5.  *2/6/8 fillér*  0. 1. 26. II. 18.  *10/70 fillér*  V. 27. II. 26.  V. 27. III. 1., 2., 3., 6., 7., 8.  V. 27. V. 5., 6. | *2/3 fillér*  V. 29. VIII. 17.  V. 30. V. 16., 19., 2].  *6/8 fillér*  IV. 27. XII. 19.  IV. 930. I. 30., 31.  IV. 930. II. 1., 3., 4.  IV. 930. IV. 12., 14., 16., 17., 18., 25., 26.  IV. 930. VI. 23., 24., 25., 26., 27., 28., 30.  IV. 930. VII. 3., 4., 7., 8.  *10/16 fillér*  29. VI. 19.  IV. 930. III. 5., 7., 8., 10., 12., 13., 14., 18.,  19., 22., 24.  *2/6/8 fillér*  IV. 930. II. 1.  IV. 930. IV. 18.  IV. 930. VI. 24., 25., 26., 27., 28., 30.  IV. 930. VII. 1., 2., 3., 4., 5., 7., 8. |

*Hamisítványok*. A kis példányszámú címletek tápot adtak a felülnyomat hamisítására, ami elsősorban az I. Pengő-fillér 8 filléres címlet 14-es és 15-ös fogazatú példányai felülnyomatainak hamisítására terjedt ki.

A 14-es fogazatú 8 filléres alapbélyeg 6-os értékjelzéssel való hamis felülnyomása rendszerint használt bélyegen történt. A hamis felülnyomat általában már arról felismerhető, hogy a bélyegzőt fedi.

Általában kétféle hamisított felülnyomatot lehet megkülönböztetni. Az egyiknek a nyomása vékony, tiszta és éles, így az eredeti I. sz. lemeznek nem felelhet meg, ezenkívül rajza, főként a tulipánoknál igen kezdetleges. A másik hamisítvány jobban sikerült, tiszta rajza miatt azonban ez sem felel meg az

377. ábra 378. ábra 379. ábra

380. ábra 381. ábra 382. ábra

eredeti I. sz. lemeznek. Felismerhető továbbá arról, hogy a bal tulipán-rajz   
a jobb oldali tulipán-rajznál magasabban fekszik, a hamisított felülnyomás alsó része tehát nem fekszik vízszintes vonalon, ami a valódi felülnyomatnál sohasem fordul elő (377. ábra).

A 15-ös fogazatú 8 filléres alapbélyegen hamisított lehet az első (6-os érték­jelzés) és a második (2-es értékjelzés) felülnyomat is. A második felülnyomat valódi és hamisított voltát aszerint különböztethetjük meg, hogy a valódi felülnyomatnál a 2-es számjegy végződései és törése éles sarkokat mutatnak   
a hamisítottnál ezek a sarkok letompítottak (379. ábra).

A valódi felülnyomat fényes szurokfekete színű, a hamisított felülnyomat pedig fénytelen fekete. A 378. ábra olyan példányt mutat be, melyen mindkét felülnyomat hamisított és a hamisítás fentiekben felsorolt ismertető­jelei is láthatók.

## 1930-1933. Kisegítő portóbélyegek

Felülnyomattal kisebb értékűvé átnyomott 4 címletből, az alapbélyeg és fogazat eltérésekre figyelemmel 9 db-ból álló bélyegsorozatot bocsátottak ki.

A kisegítő bélyegekhez az 1926. évben kibocsátott portóbélyegsorozat   
5, 16, 32, 50 és 80 filléres címleteit, továbbá az 1928. évben kibocsátott portó­bélyeg-sorozatból a 16 fillórres címleteket használták fel alapbélyegként.

*Forgalomba bocsátották* a 4/5,10/16 és 20/32 filléres címletet 1930. december 11-ével a 93.652 sz. rendelettel (P.R.T. 1930/59. sz.), a 12/50 filléres címletet 1933. október 27-óyel a 102.231/3. sz. rendelettel (P.R.T. 1933/44. sz.), a 10/80 filléres címletet pedig 1933. december 1-ével a 106.563/3 sz. rendelettel (P.R.T. 1933/49. sz.). *Forgalomból kivonták* valamennyi címletet 1936. december 31-ével a 107.647/3 sz. rendelettel (P.R.T. 1936/38. sz.).

*A sorozat értékei és példányszámuk*

I. Vörös-portó (VIII. vj)

A sorozat értékei Készült Megsemmisítve

15-ös fogazat 14-es fogazat 15-ös fog. 14-es fog.

4 fillér az 5 filléren 1 541 200 30 000 46 129

10 fillér a 16 filléren 428 100 29 800 143 171

10 fillér a 80 filléren 1036 200 – 245 –

12 fillér az 50 filléren 699 300 – 193 –

20 fillér a 32 filléren 466 800 – 76 –

II. Vörös-portó (IX. vj.)

Készült Megsemmisítve

49 g-os 60 g-os összesen 49 g-os 60 g-os

10 fillér a 16 filléren 29 000 29 500 58 500 100 66

*Bélyegkép* az 1926. illetve 1928. évben kibocsátott alapbélyegeken a két felső sarokban az új értékszám, alatta középen az eredeti értékszámjegye térvénytelenítő három vízszintes vastag vonal, melyekből a középső hosszabb, valamennyi fekete nyomással (381. ábra).

A *felülnyomato*t könyvnyomással állították elő az Állami Nyomdában. Eltolódott felűlnyomatot minden címletnél találhatunk.

A napi ívszéldátumokat

1926. évi alapbélyek (I)

|  |  |  |
| --- | --- | --- |
| *4/5 f.*  0. I. 27. II. 22.  0. I. 27. XI. 17.  *10/16 f.*  0. 8. 236. 26. IT. 5. | *10/80 f.*  0. I. 27 .II. 21.  0. II. 27. III. 18.  *12/50 f.*  0. I. 27. II. 18.  0. II. 27. III. 17. | *20/32 f.*  0. I. 27. II. 19.  0. II. 27. III. 18.  *1928. évi alapbélyeg (II)*  *10/16 f.*  0. I. 28. VI. 19.  0. I. 29. IX. 7. |

## 1931. Zeppelin

A Magyar Automobil Klub más társegyesületekkel és az illetékes szövetség irányítása mellett rendezte a „Graf Zeppelin” léghajó magyarországi útját és körrepülését. A léghajó 1931. március 29-én a csepeli gyár repülőterén kötött ki. Erre az alkalomra az 1927. évi légiposta bélyegsorozat 1 és 2 pengős címletét az eredetitől eltérő színben és „Zeppelin 1931” szöveggel felülnyomva bocsátották ki.

Forgalomba került az 1931. március 21-én kelt 77.444/4 sz. rendelettel (P.R.T. 1931/13. sz.) azzal, hogy árusítása 1931. március 23-tól március 29-ig történik.

Árusította a Budapest 1, 2, 3, 4, 5, 8,10, 62, 72 és 114 sz. postahivatal, valamint valamennyi vidéki kincstári postahivatal. A fennmaradt készletet 1931. március 30-ával be kellett szolgáltatni a Budapest 114 sz. postahivatal mellett működő Bélyegértékesítő Irodának.

Légipostai levélküldemények bármely postahivatalnál, 1931. Március 29-én pedig a csepeli alkalmi postahivatalnál is feladhatók voltak.

A Fridrichshafen – Budapest közti útra legkésőbb 1931. március 24-én estig lehetett vidéken, Budapesten pedig március 25-én estig a küldeményeket feladni, melyeket Budapest 72 sz. postahivatal gyűjtött és továbbított.

A magyarországi körrepüléssel kapcsolatban kijelölt belföldi ledobási helyek: Debrecen, Kaposvár, Pécs, Szeged, Székesfehérvár és Szombathely voltak.

A küldemények bérmentesítésére a rendes postai díjon felül légipostai pótdíjat kellett leróni, amely a következő volt:

*levél lap*

magyarországi körrepülés 2 pengő 1 pengő

Budapest – Fridrichshafen 3 pengő 2 pengő

Fridrichshafen – Budapest 3,50 pengő 2 pengő, amelyben a Fridrichshafenig történő szállítás díja is bennfoglaltatott.

*Példányszám*

|  |  |  |  |
| --- | --- | --- | --- |
| A sorozat értéke | Készült | Megsemmisítve | Forgalomba került |
| 1 pengő narancs, fekete szöveggel  2 pengő ibolya, zöld szöveggel | 62 012  60 712 | 1 106  2 114 | 60 906  58 598 |

A fogazatlan (□) sorozatok száma 5 000.

*Bélyegkép* azonos az 1927. évben kibocsátott légiposta bélyegsorozat pengős címleteinek a rajzával azzal az eltéréssel, hogy a „MAGYARORSZÁG” felirat alatt írott betűs „Zeppelin”, az értékjelzés felett pedig „1931” szöveg van (380. és 382. ábra).

*Nyomták* az Állami Nyomdában két menetben, az alapbélyeget réznyomással, a „Zeppelin 1931” szöveget magasnyomással.

A papír, vízjel azonos az 1927. évben kibocsátott légiposta bélyegekével.

Mindkét címletnél 1.bf *lemezszám* ismeretes. *Alkalmi bélyegzés*.

|  |  |  |  |  |  |
| --- | --- | --- | --- | --- | --- |
| A díjszabás változás sorszáma | | 1 | 2 | 3 | 4 |
| Rendelet száma | | 5.293 (P.R.T. 1926/15. sz.) | 136.116 (P.R.T. 1926/61. sz.) | 137.057 (P.R.T. 1926/64. sz.) | ad 1.88.968 (P.R.T. 1930/52. sz.) |
| Érvényesség időpontja | | 1926. április l-től | 1927. január l-től. | 1927. január l-től | 1930. november 15-től |
| 1 aranyfrank értéke pengőben | | 1,12 pengő | | | |
| Levél | helybe 20 g-ig  helybe 40 g-ig  helybe 250 g-ig  helybe 500 g-ig  vidékre 20 g-ig  vidékre 40 g-ig  vidékre 250 g-ig  vidékre 500 g-ig | 8 fillér  12 fillér  16 fillér  24 fillér  16 fillér  24 fillér  28 fillér  40 fillér | 8 fillér  12 fillér  16 fillér  24 fillér  16 fillér  24 fillér  28 fillér  40 fillér |  | 10 fillér  14 fillér  18 fillér  26 fillér  20 fillér  28 fillér  36 fillér  50 fillér |
| külföldre (egyezményes)1)  20 g-ig  egyéb külföldre 20 g-ig  további 20 g-ként |  | 32 fillér  40 fillér  16 fillér2)  20 fillér |  |  |
| Level- ezőlap | helybe  vidékre  külföldre1)  egyéb külföldre | 4 fillér | 4 fillér  8 fillér  16 fillér  20 fillér. |  | 6 fillér  10 fillér |
| Ajánlás | helybe  vidékre  külföldre |  | 15 fillér  30 fillér  50 fillér |  | 20 fillér  50 fillér |
| Ex- press | Belföldre  külföldre | 40 fillér | 50 fillér  80 fillér |  | 60 fillér |

|  |  |  |  |  |
| --- | --- | --- | --- | --- |
|  | 1 | 2 | 3 | 4 |
| Nyomtatvány 10 g-ig  Nyomtatvány 50 g-ig  Nyomtatvány 100 g-ig  Nyomtatvány 250 g-ig  Nyomtatvány 500 g-ig  Nyomtatvány 1000 g-ig  Nyomtatvány 2000 g-ig  Nyomtatvány 3000 g-ig3) |  | 2 fillér  3 fillér  6 fillér  12 fillér  20 fillér  40 fillér  70 fillér  100 fillér |  | 2 fillér  4 fillér  8 fillér  12 fillér  20 fillér  40 fillér  70 fillér  100 fillér |
| Hírlap 250 g-ig.  Hírlap 500 g-ig |  |  | 2 fillér  3 fillér |  |
| Csomag 1 kg-ig4)  Csomag 1–5 kg-ig  Csomag 5–10 kg-ig  Csomag 10–15 kg-ig  Csomag 15–20 kg-ig |  | 30 fillér  40 fillér  50 fillér  60 fillér  70 fillér |  |  |

1) Egyezményes külföld: Ausztria, Csehszlovákia, Lengyelország, Németország, Olaszország és gyarmatai, Románia

2) Ausztria, Németország

3) Csak 1 kötetből álló művek

4) Az I – II. díjövezet egységes díjszabását közöltük. *Díjövezetek:* I. díjövezet 0 – 25 km

II. díjövezet 25 – 50 km

III. díjövezet 50 –100 km

IV. díjövezet 100 –150 km

V. díjövezet 150 –200 km

VI. díjövezet 200 –250 km

VII. díjövezet 250 km-en túl.